Lav et referat af nedenstående tekst:

Tekst:
Ifølge Kurt Sørensen kan karper gøres håndtamme og vil gå med deres ejere en tur rundt om søen. - Det er et utroligt godt kæledyr - især til børn, siger Kurt Sørensen til TV2/Nord. Men det er ikke hvilket som helst kæledyr. Der er brugt over fem millioner kroner på det nye koicenter og koikarperne har stamtavle, har vundet præmier i opvisninger og så er de håndplukket hos avlere i Japan. - Så bliver alle fiskene pakket på en lastbil og kørt til et fly og så bliver de fløjet til Amsterdam og så bliver de sendt til Kastrup, hvor vi henter dem, siger Kurt Sørensen til TV2/Nord. En del af fiskene er stadig i karantæne efter turen og venter på at blive godkendt af myndighederne, så de kan blive klar til salg. Det kan dog blive en dyr fornøjelse at blive koiejer. - Op til omkring 100.000 nok. Vil jeg skyde på den dyreste ligger i, siger Kurt Sørensen til TV2/Nord.

Referat:
De har stamtavle, har vundet præmier og er efter sigende gode kæledyr. Men der er hverken tale om hund eller kat. En karpeentusiast fra Vadum vil nu sælge koi karper i stor stil i et nyt nordjysk koicenter.